Ka Majanduskoostöö ja Arengu Organisatsiooni (OECD) edukuse tagamaid tuleb otsida ajaloost - OECD on arenenud demokraatlike riikide foorum, mille eelkäija loodi juba pärast Teist maailmasõda Euroopa ülesehitamiseks antud USA ja Kanada abi ehk Marshalli plaani koordineerimiseks. See annab kogu OECD tegevusele suuna ka tänapäeval - eesmärgiks on majandusliku heaolu ja hea ehk demokraatliku riigivalitsemise (good governance) edendamine läbi ideede ja kogemuste vahetamise. Nendele kogemustele saab Eesti juba  lähemas tulevikus oma majanduse ja riigielu korraldamisel tugineda.